title: 2010/409/: Komission päätös, annettu 19 päivänä heinäkuuta 2010 , Euroopan parlamentin ja neuvoston direktiivin 2004/49/EY 7 artiklassa tarkoitetuista yhteisistä turvallisuustavoitteista (tiedoksiannettu numerolla K(2010) 4889)  ETA:n kannalta merkityksellinen teksti

text:
               22.7.2010

               FI

               Euroopan unionin virallinen lehti

               L 189/19

         KOMISSION PÄÄTÖS,
   annettu 19 päivänä heinäkuuta 2010,
   Euroopan parlamentin ja neuvoston direktiivin 2004/49/EY 7 artiklassa tarkoitetuista yhteisistä turvallisuustavoitteista
   (tiedoksiannettu numerolla K(2010) 4889)
   (ETA:n kannalta merkityksellinen teksti)
   (2010/409/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta 29 päivänä huhtikuuta 2004 annetun Euroopan parlamentin ja neuvoston direktiivin 2004/49/EY (rautatieturvallisuusdirektiivi) (1) ja erityisesti sen 7 artiklan,
   ottaa huomioon Euroopan rautatieviraston 18 päivänä syyskuuta 2009 komissiolle antaman suosituksen yhteisten turvallisuustavoitteiden ensimmäisestä erästä,
   sekä katsoo seuraavaa:

               (1)

               Direktiivin 2004/49/EY mukaan yhteisiä turvallisuustavoitteita olisi otettava asteittain käyttöön korkean turvallisuustason säilyttämiseksi ja, jos se on tarpeen ja kohtuudella toteutettavissa, sen parantamiseksi. Niiden avulla olisi voitava arvioida turvallisuustasoa ja liikenteenharjoittajien suoritustasoa sekä unionin tasolla että jäsenvaltioissa.

               (2)

               Direktiivin 2004/49/EY 3 artiklan e alakohdan mukaan yhteisillä turvallisuustavoitteilla tarkoitetaan turvallisuuden tasoa, joka on vähintään saavutettava rautatiejärjestelmän (kuten tavanomaisen rautatiejärjestelmän, suurten nopeuksien rautatiejärjestelmän, pitkien rautatietunnelien tai yksinomaan tavaraliikenteeseen tarkoitettujen ratojen) eri osissa ja koko järjestelmässä ja joka määritellään hyväksyttävää riskitasoa koskevina perusteina. Euroopan parlamentin ja neuvoston direktiivin 2004/49/EY 6 artiklassa tarkoitetun yhteisen turvallisuusmenetelmän hyväksymisestä turvallisuustavoitteiden saavuttamisen arviointia varten 5 päivänä kesäkuuta 2009 tehdyn komission päätöksen 2009/460/EY (2) johdanto-osan 7 kappaleessa todetaan kuitenkin, että eri jäsenvaltioissa käytössä olevien rautatiejärjestelmien osien turvallisuustasosta ei ole yhdenmukaisia ja luotettavia tietoja, ja tämän vuoksi on katsottu, että rautatiejärjestelmän (kuten tavanomaisen rautatiejärjestelmän, suurten nopeuksien rautatiejärjestelmän, pitkien rautatietunnelien tai yksinomaan tavaraliikenteeseen tarkoitettujen ratojen) osien yhteisten turvallisuustavoitteiden ensimmäistä erää ei ole mahdollista laatia.

               (3)

               Direktiivin 2004/49/EY 7 artiklan 3 kohdan mukaan yhteisten turvallisuustavoitteiden ensimmäisen erän on perustuttava jäsenvaltioissa voimassa olevien tavoitteiden ja turvallisuustason tarkasteluun. Päätöksellä 2009/460/EY vahvistetun metodologian mukaisesti yhteisten turvallisuustavoitteiden ensimmäisen erän on perustuttava kansallisiin viitearvoihin. Ne on laskettu käyttäen rautatieliikenteen tilastoista 16 päivänä joulukuuta 2002 annettuun Euroopan parlamentin ja neuvoston asetukseen (EY) N:o 91/2003 (3) perustuvia tietoja, jotka Eurostat toimitti 6 päivänä maaliskuuta 2009 vuosilta 2004–2007. Jäsenvaltion suurimman hyväksyttävän riskitason olisi rautateiden kunkin riskiluokan osalta oltava 1) kansallinen viitearvo, jos se on enintään yhtä suuri kuin vastaava yhteinen turvallisuustavoite, tai 2) yhteinen turvallisuustavoite, jos kansallinen viitearvo on suurempi kuin vastaava yhteinen turvallisuustavoite, siten kuin säädetään päätöksen 2009/460/EY liitteessä olevassa 3 jaksossa.

               (4)

               Yhteisten turvallisuustavoitteiden ensimmäistä erää olisi pidettävä prosessin ensimmäisenä vaiheena. Niiden myötä syntyvät yhdenmukaiset ja avoimet puitteet rautatieliikenteen eurooppalaisen turvallisuustason tehokkaalle seurannalle ja turvaamiselle.

               (5)

               Tässä päätöksessä säädetyt toimenpiteet ovat direktiivin 2004/49/EY 27 artiklan 1 kohdassa tarkoitetun komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Kohde ja määritelmät
   Tässä päätöksessä vahvistetaan direktiivin 2004/49/EY 7 artiklan 3 kohdan mukaisesti ja päätöksessä 2009/460/EY säädettyä metodologiaa noudattaen kansallisiin viitearvoihin perustuvat arvot yhteisten turvallisuustavoitteiden ensimmäiselle erälle.
   Tässä päätöksessä sovelletaan direktiivin 2004/49/EY, asetuksen (EY) N:o 91/2003 ja päätöksen 2009/460/EY määritelmiä.
   2 artikla
   Kansalliset viitearvot
   Eri jäsenvaltioiden ja eri riskiluokkien kansalliset viitearvot vahvistetaan liitteessä olevan 1 luvun 1.1–1.6 jaksossa.
   3 artikla
   Yhteiset turvallisuustavoitteet
   Eri riskiluokkien yhteisten turvallisuustavoitteiden ensimmäinen erä vahvistetaan liitteessä olevassa 2 luvussa.
   4 artikla
   Osoitus
   Tämä päätös on osoitettu kaikille jäsenvaltioille.

      Tehty Brysselissä 19 päivänä heinäkuuta 2010.

            Komission puolesta

         Siim KALLAS

            Varapuheenjohtaja

      (1)  EUVL L 164, 30.4.2004, s. 44.

      (2)  EUVL L 150, 13.6.2009, s. 11.

      (3)  EYVL L 14, 21.1.2003, s. 1.

      LIITE
      1.   Kansalliset viitearvot (KVA)

      1.1   Matkustajiin kohdistuvan riskin kansalliset viitearvot (KVA 1.1 ja 1.2)

                  Jäsenvaltio

                  KVA 1.1 (× 10– 9) (1)

                  KVA 1.2 (× 10– 9) (2)

                  Belgia (BE)

                  53,60

                  0,456

                  Bulgaria (BG)

                  250,00

                  2,01

                  Tšekki (CZ)

                  40,60

                  0,688

                  Tanska (DK)

                  7,55

                  0,0903

                  Saksa (DE)

                  10,90

                  0,11

                  Viro (EE)

                  50,20

                  0,426

                  Irlanti (IE)

                  6,22

                  0,0623

                  Kreikka (EL)

                  54,00

                  0,485

                  Espanja (ES)

                  40,90

                  0,391

                  Ranska (FR)

                  21,90

                  0,109

                  Italia (IT)

                  55,00

                  0,363

                  Latvia (LV)

                  50,20

                  0,426

                  Liettua (LT)

                  88,60

                  0,683

                  Luxemburg (LU)

                  28,80

                  0,225

                  Unkari (HU)

                  250,00

                  2,01

                  Alankomaat (NL)

                  11,70

                  0,0941

                  Itävalta (AT)

                  29,00

                  0,335

                  Puola (PL)

                  127,00

                  0,939

                  Portugali (PT)

                  33,90

                  0,267

                  Romania (RO)

                  250,00

                  2,01

                  Slovenia (SI)

                  11,80

                  0,175

                  Slovakia (SK)

                  17,70

                  0,275

                  Suomi (FI)

                  26,80

                  0,248

                  Ruotsi (SE)

                  5,70

                  0,0557

                  Yhdistynyt kuningaskunta (UK)

                  6,22

                  0,0623

                  Kohdissa () ja () kuolleiden ja vakavasti loukkaantuneiden painotettu määrä siten kuin se on määritelty päätöksen 2009/460/EY 3 artiklan d alakohdassa.

            1.2   Työntekijöihin kohdistuvan riskin kansalliset viitearvot (KVA 2)

                  Jäsenvaltio

                  KVA 2 (× 10– 9) (3)

                  Belgia (BE)

                  21,10

                  Bulgaria (BG)

                  11,00

                  Tšekki (CZ)

                  17,40

                  Tanska (DK)

                  9,10

                  Saksa (DE)

                  13,30

                  Viro (EE)

                  17,00

                  Irlanti (IE)

                  8,33

                  Kreikka (EL)

                  77,90

                  Espanja (ES)

                  8,33

                  Ranska (FR)

                  6,68

                  Italia (IT)

                  22,50

                  Latvia (LV)

                  55,10

                  Liettua (LT)

                  36,90

                  Luxemburg (LU)

                  13,70

                  Unkari (HU)

                  11,90

                  Alankomaat (NL)

                  6,69

                  Itävalta (AT)

                  25,40

                  Puola (PL)

                  18,60

                  Portugali (PT)

                  76,00

                  Romania (RO)

                  11,00

                  Slovenia (SI)

                  31,00

                  Slovakia (SK)

                  1,50

                  Suomi (FI)

                  8,28

                  Ruotsi (SE)

                  3,76

                  Yhdistynyt kuningaskunta (UK)

                  8,33

                  Kuolleiden ja vakavasti loukkaantuneiden painotettu määrä siten kuin se on määritelty päätöksen 2009/460/EY 3 artiklan d alakohdassa.

            1.3   Tasoristeysten käyttäjiin kohdistuvan riskin kansalliset viitearvot (KVA 3.1 ja 3.2)

                  Jäsenvaltio

                  KVA 3.1 (× 10– 9) (4)

                  KVA 3.2 (5)

                  Belgia (BE)

                  143,0

                  n.a.

                  Bulgaria (BG)

                  124,0

                  n.a.

                  Tšekki (CZ)

                  302,0

                  n.a.

                  Tanska (DK)

                  55,9

                  n.a.

                  Saksa (DE)

                  69,9

                  n.a.

                  Viro (EE)

                  168,0

                  n.a.

                  Irlanti (IE)

                  31,4

                  n.a.

                  Kreikka (EL)

                  743,0

                  n.a.

                  Espanja (ES)

                  131,0

                  n.a.

                  Ranska (FR)

                  78,9

                  n.a.

                  Italia (IT)

                  50,7

                  n.a.

                  Latvia (LV)

                  240,0

                  n.a.

                  Liettua (LT)

                  530,0

                  n.a.

                  Luxemburg (LU)

                  97,3

                  n.a.

                  Unkari (HU)

                  244,0

                  n.a.

                  Alankomaat (NL)

                  128,0

                  n.a.

                  Itävalta (AT)

                  181,0

                  n.a.

                  Puola (PL)

                  264,0

                  n.a.

                  Portugali (PT)

                  508,0

                  n.a.

                  Romania (RO)

                  124,0

                  n.a.

                  Slovenia (SI)

                  365,0

                  n.a.

                  Slovakia (SK)

                  249,0

                  n.a.

                  Suomi (FI)

                  151,0

                  n.a.

                  Ruotsi (SE)

                  74,2

                  n.a.

                  Yhdistynyt kuningaskunta (UK)

                  23,0

                  n.a.

                  Kohdissa () ja () kuolleiden ja vakavasti loukkaantuneiden painotettu määrä siten kuin se on määritelty päätöksen 2009/460/EY 3 artiklan d alakohdassa.

            1.4   ”Muihin” kohdistuvan riskin kansalliset viitearvot (KVA 4)

                  Jäsenvaltio

                  KVA 4 (× 10– 9) (6)

                  Belgia (BE)

                  1,90

                  Bulgaria (BG)

                  6,45

                  Tšekki (CZ)

                  5,28

                  Tanska (DK)

                  10,30

                  Saksa (DE)

                  4,41

                  Viro (EE)

                  18,50

                  Irlanti (IE)

                  6,98

                  Kreikka (EL)

                  6,45

                  Espanja (ES)

                  4,93

                  Ranska (FR)

                  6,98

                  Italia (IT)

                  6,98

                  Latvia (LV)

                  18,50

                  Liettua (LT)

                  18,50

                  Luxemburg (LU)

                  4,43

                  Unkari (HU)

                  6,45

                  Alankomaat (NL)

                  3,16

                  Itävalta (AT)

                  14,20

                  Puola (PL)

                  18,50

                  Portugali (PT)

                  4,93

                  Romania (RO)

                  6,45

                  Slovenia (SI)

                  7,14

                  Slovakia (SK)

                  5,28

                  Suomi (FI)

                  10,30

                  Ruotsi (SE)

                  10,30

                  Yhdistynyt kuningaskunta (UK)

                  6,98

            1.5   Rautateiden tiloja luvattomasti käyttäviin henkilöihin kohdistuvan riskin kansalliset viitearvot (KVA 5)

                  Jäsenvaltio

                  KVA 5 (× 10– 9) (7)

                  Belgia (BE)

                  75,5

                  Bulgaria (BG)

                  190,0

                  Tšekki (CZ)

                  657,0

                  Tanska (DK)

                  134,0

                  Saksa (DE)

                  106,0

                  Viro (EE)

                  1 850,0

                  Irlanti (IE)

                  94,7

                  Kreikka (EL)

                  906,0

                  Espanja (ES)

                  184,0

                  Ranska (FR)

                  69,7

                  Italia (IT)

                  122,0

                  Latvia (LV)

                  1 520,0

                  Liettua (LT)

                  2 030,0

                  Luxemburg (LU)

                  83,7

                  Unkari (HU)

                  534,0

                  Alankomaat (NL)

                  28,2

                  Itävalta (AT)

                  117,0

                  Puola (PL)

                  1 110,0

                  Portugali (PT)

                  948,0

                  Romania (RO)

                  190,0

                  Slovenia (SI)

                  273,0

                  Slovakia (SK)

                  477,0

                  Suomi (FI)

                  294,0

                  Ruotsi (SE)

                  98,1

                  Yhdistynyt kuningaskunta (UK)

                  94,7

            1.6   Koko yhteiskuntaan kohdistuvan riskin kansalliset viitearvot (KVA 6)

                  Jäsenvaltio

                  KVA 6 (× 10– 9) (8)

                  Belgia (BE)

                  273,0

                  Bulgaria (BG)

                  364,0

                  Tšekki (CZ)

                  1 010,0

                  Tanska (DK)

                  218,0

                  Saksa (DE)

                  206,0

                  Viro (EE)

                  2 320,0

                  Irlanti (IE)

                  131,0

                  Kreikka (EL)

                  1 820,0

                  Espanja (ES)

                  351,0

                  Ranska (FR)

                  179,0

                  Italia (IT)

                  235,0

                  Latvia (LV)

                  1 850,0

                  Liettua (LT)

                  2 510,0

                  Luxemburg (LU)

                  219,0

                  Unkari (HU)

                  1 000,0

                  Alankomaat (NL)

                  166,0

                  Itävalta (AT)

                  354,0

                  Puola (PL)

                  1 530,0

                  Portugali (PT)

                  1 510,0

                  Romania (RO)

                  364,0

                  Slovenia (SI)

                  697,0

                  Slovakia (SK)

                  740,0

                  Suomi (FI)

                  461,0

                  Ruotsi (SE)

                  188,0

                  Yhdistynyt kuningaskunta (UK)

                  131,0

                  Kuolleiden ja vakavasti loukkaantuneiden painotetulla kokonaismäärällä tarkoitetaan tässä kaikkien muiden kansallisten viitearvojen laskemiseksi käytettyjen kuolleiden ja vakavasti loukkaantuneiden painotettujen määrien summaa.

            2.   Yhteisten turvallisuustavoitteiden (YTT) ensimmäiselle erälle annetut arvot

                  Riskiluokka

                  YTT-arvo (× 10– 9)

                  Mittayksikkö

                  Matkustajiin kohdistuva riski

                  YTT 1.1

                  250,0

                  Merkittävissä onnettomuuksissa kuolleiden ja vakavasti loukkaantuneiden matkustajien painotettu määrä vuodessa / henkilöjunakilometrien määrä vuodessa

                  YTT 1.2

                  2,01

                  Merkittävissä onnettomuuksissa kuolleiden ja vakavasti loukkaantuneiden matkustajien painotettu määrä vuodessa / henkilökilometrien määrä vuodessa

                  Työntekijöihin kohdistuva riski

                  YTT 2

                  77,9

                  Merkittävissä onnettomuuksissa kuolleiden ja vakavasti loukkaantuneiden henkilöstöön kuuluvien painotettu määrä vuodessa / junakilometrien määrä vuodessa

                  Tasoristeysten käyttäjiin kohdistuva riski

                  YTT 3.1

                  743,0

                  Merkittävissä onnettomuuksissa kuolleiden ja vakavasti loukkaantuneiden tasoristeyksen käyttäjien painotettu määrä vuodessa / junakilometrien määrä vuodessa

                  YTT 3.2

                  tieto puuttuu (9)

                  Merkittävissä onnettomuuksissa kuolleiden ja vakavasti loukkaantuneiden tasoristeyksen käyttäjien painotettu määrä vuodessa / [(junakilometrien määrä vuodessa × tasoristeysten määrä) / raidekilometrien määrä]

                  ”Muihin” kohdistuva riski

                  YTT 4

                  18,5

                  Merkittävissä onnettomuuksissa kuolleiden ja vakavasti loukkaantuneiden luokkaan ”muut” kuuluvien painotettu määrä vuodessa / junakilometrien määrä vuodessa

                  Rautateiden tiloja luvattomasti käyttäviin henkilöihin kohdistuva riski

                  YTT 5

                  2 030,0

                  Merkittävissä onnettomuuksissa kuolleiden ja vakavasti loukkaantuneiden rautateiden tiloja luvattomasti käyttävien henkilöiden painotettu määrä vuodessa / junakilometrien määrä vuodessa

                  Koko yhteiskuntaan kohdistuva riski

                  YTT 6

                  2 510,0

                  Merkittävissä onnettomuuksissa kuolleiden ja vakavasti loukkaantuneiden painotettu kokonaismäärä vuodessa / junakilometrien määrä vuodessa

         (1)  KVA 1.1: merkittävissä onnettomuuksissa kuolleiden ja vakavasti loukkaantuneiden matkustajien painotettu määrä vuodessa / henkilöjunakilometrien määrä vuodessa. Henkilöjunakilometrillä tarkoitetaan tässä ainoastaan henkilöliikenteen yksikköä.

         (2)  KVA 1.2: merkittävissä onnettomuuksissa kuolleiden ja vakavasti loukkaantuneiden matkustajien painotettu määrä vuodessa / henkilökilometrien määrä vuodessa.
      Kohdissa () ja () kuolleiden ja vakavasti loukkaantuneiden painotettu määrä siten kuin se on määritelty päätöksen 2009/460/EY 3 artiklan d alakohdassa.

         (3)  KVA 2: merkittävissä onnettomuuksissa kuolleiden ja vakavasti loukkaantuneiden työntekijöiden painotettu määrä vuodessa / junakilometrien määrä vuodessa.
      Kuolleiden ja vakavasti loukkaantuneiden painotettu määrä siten kuin se on määritelty päätöksen 2009/460/EY 3 artiklan d alakohdassa.

         (4)  KVA 3.1: merkittävissä onnettomuuksissa kuolleiden ja vakavasti loukkaantuneiden tasoristeysten käyttäjien painotettu määrä vuodessa / junakilometrien määrä vuodessa.

         (5)  KVA 3.2: merkittävissä onnettomuuksissa kuolleiden ja vakavasti loukkaantuneiden tasoristeysten käyttäjien painotettu määrä vuodessa / [(junakilometrien määrä vuodessa × tasoristeysten määrä) / raidekilometrien määrä]. Tasoristeysten ja raidekilometrien määrää koskevat tiedot eivät olleet asianmukaisen luotettavia tietojen keräämisen aikaan (suurin osa jäsenvaltioista ilmoitti raidekilometrien sijasta yhteisiin turvallisuusindikaattoreihin liittyvät tiedot ratakilometreinä).
      Kohdissa () ja () kuolleiden ja vakavasti loukkaantuneiden painotettu määrä siten kuin se on määritelty päätöksen 2009/460/EY 3 artiklan d alakohdassa.

         (6)  KVA 4: merkittävissä onnettomuuksissa kuolleiden ja vakavasti loukkaantuneiden luokkaan ”muut” kuuluvien painotettu määrä vuodessa / junakilometrien määrä vuodessa. Kuolleiden ja vakavasti loukkaantuneiden painotettu määrä siten kuin se on määritelty päätöksen 2009/460/EY 3 artiklan d alakohdassa.

         (7)  KVA 5: merkittävissä onnettomuuksissa kuolleiden ja vakavasti loukkaantuneiden rautateiden tiloja luvattomasti käyttävien henkilöiden painotettu määrä vuodessa / junakilometrien määrä vuodessa. Kuolleiden ja vakavasti loukkaantuneiden painotettu määrä siten kuin se on määritelty päätöksen 2009/460/EY 3 artiklan d alakohdassa.

         (8)  KVA 6: merkittävissä onnettomuuksissa kuolleiden ja vakavasti loukkaantuneiden painotettu kokonaismäärä vuodessa / junakilometrien määrä vuodessa.
      Kuolleiden ja vakavasti loukkaantuneiden painotetulla kokonaismäärällä tarkoitetaan tässä kaikkien muiden kansallisten viitearvojen laskemiseksi käytettyjen kuolleiden ja vakavasti loukkaantuneiden painotettujen määrien summaa.

         (9)  Tämän YTT:n laskemiseen tarvittavat tasoristeysten ja raidekilometrien määrää koskevat tiedot eivät olleet asianmukaisen luotettavia tietojen keräämisen aikaan (suurin osa jäsenvaltioista ilmoitti tiedot raidekilometrien sijasta ratakilometreinä jne.).


title: 2013/153/EU: Neuvoston päätös, annettu 21 päivänä maaliskuuta 2013 , sormenjälkitietoja koskevan automaattisen tietojenvaihdon aloittamisesta Maltan kanssa

text:
               26.3.2013

               FI

               Euroopan unionin virallinen lehti

               L 86/21

         NEUVOSTON PÄÄTÖS,
   annettu 21 päivänä maaliskuuta 2013,
   sormenjälkitietoja koskevan automaattisen tietojenvaihdon aloittamisesta Maltan kanssa
   (2013/153/EU)
   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 25 artiklan,
   ottaa huomioon päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) sekä erityisesti sen 20 artiklan ja sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan, ja neuvoston on päätettävä yksimielisesti, ovatko jäsenvaltiot panneet täytäntöön mainitun päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (5)

               Malta on vastannut tietosuojaa koskevaan kyselyyn ja sormenjälkitietojen vaihtoa koskevaan kyselyyn.

               (6)

               Malta on toteuttanut onnistuneen testausajon Itävallan ja Ranskan kanssa.

               (7)

               Maltaan on tehty arviointikäynti, ja Itävallan ja Ranskan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (8)

               Neuvostolle on esitetty arviointiraportti, jossa on yhteenveto sormenjälkitietojen vaihtoa koskeneiden kyselyn, arviointikäynnin ja testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Malta on sormenjälkitietojen automaattisen haun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 9 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä maaliskuuta 2013.

            Neuvoston puolesta

            Puheenjohtaja

         P. HOGAN

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


title: 2006/370/EY: Neuvoston päätös, tehty 8 päivänä marraskuuta 2005, Euroopan yhteisön ja Kroatian tasavallan välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta

text:
               24.5.2006

               FI

               Euroopan unionin virallinen lehti

               L 136/31

         NEUVOSTON PÄÄTÖS,
   tehty 8 päivänä marraskuuta 2005,
   Euroopan yhteisön ja Kroatian tasavallan välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta
   (2006/370/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Kroatian tasavallan kanssa sopimuksen tietyistä lentoliikenteen näkökohdista. Näissä neuvotteluissa se on noudattanut menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.

               (3)

               Komission neuvottelema sopimus olisi allekirjoitettava ja sitä olisi sovellettava väliaikaisesti sillä edellytyksellä, että sopimus tehdään lopullisesti myöhemmin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Kroatian tasavallan välinen tiettyjä lentoliikenteen näkökohtia koskeva sopimus sillä edellytyksellä, että neuvosto tekee päätöksen sopimuksen tekemisestä.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisön puolesta sillä edellytyksellä, että sopimus tehdään.
   3 artikla
   Sopimusta sovelletaan väliaikaisesti sen voimaantuloon saakka sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.
   4 artikla
   Neuvoston puheenjohtaja oikeutetaan antamaan sopimuksen 8 artiklan 2 kohdassa tarkoitettu ilmoitus.

      Tehty Brysselissä 8 päivänä marraskuuta 2005.

            Neuvoston puolesta

            Puheenjohtaja

         G. BROWN

    ---documentbreak---

               24.5.2006

               FI

               Euroopan unionin virallinen lehti

               L 136/32

         Euroopan yhteisön ja Kroatian tasavallan välinen
   SOPIMUS
   tietyistä lentoliikenteen näkökohdista
   EUROOPAN YHTEISÖ
   ja
   KROATIAN TASAVALTA (jäljempänä ’Kroatia’),
   (jäljempänä ’osapuolet’), jotka
   TOTEAVAT, että useiden Euroopan yhteisön jäsenvaltioiden ja Kroatian välillä on tehty kahdenvälisiä lentoliikennesopimuksia, joihin sisältyy kyseisten Euroopan yhteisön jäsenvaltioiden hyväksymän Euroopan yhteisön oikeuden vastaisia määräyksiä,
   TOTEAVAT, että Euroopan yhteisöllä on yksinomainen toimivalta monissa näkökohdissa, jotka voivat sisältyä Euroopan yhteisön jäsenvaltioiden ja kolmansien maiden kahdenvälisiin lentoliikennesopimuksiin,
   TOTEAVAT, että johonkin jäsenvaltioon sijoittautuneilla yhteisön lentoliikenteen harjoittajilla on Euroopan yhteisön oikeuden nojalla oikeus syrjimättömään pääsyyn Euroopan yhteisön jäsenvaltioiden ja kolmansien maiden välisille lentoreiteille,
   OTTAVAT HUOMIOON, että Euroopan yhteisön ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan yhteisön lainsäädännön mukainen toimilupa,
   TUNNUSTAVAT, että Euroopan yhteisön jäsenvaltioiden ja Kroatian kahdenvälisten lentoliikennesopimusten eräät määräykset, jotka ovat Euroopan yhteisön oikeuden vastaisia, on saatettava kyseisen oikeuden mukaisiksi, jotta Euroopan yhteisön ja Kroatian väliselle lentoliikenteelle voidaan luoda vankka oikeusperusta ja liikenteen jatkuvuus voidaan taata,
   TOTEAVAT, että näiden neuvottelujen yhteydessä Euroopan yhteisön tarkoituksena ei ole vaikuttaa Euroopan yhteisön ja Kroatian välisen lentoliikenteen kokonaismäärään tai yhteisön lentoliikenteen harjoittajien ja Kroatian lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,
   TOTEAVAT, että koska Euroopan yhteisön jäsenvaltioiden ja Kroatian välisistä lentoliikennesopimuksista useimmissa ei määrätä kapasiteetin rajoittamisesta, kummankin osapuolen liikenne voi lisääntyä nykyisestä,
   OVAT SOPINEET SEURAAVAA:
   1 artikla
   Yleiset määräykset
   1.   Tässä sopimuksessa ’jäsenvaltioilla’ tarkoitetaan Euroopan yhteisön jäsenvaltioita.
   2.   Kun jossain liitteessä I mainitussa sopimuksessa viitataan kyseisen sopimuksen sopimuspuolena olevan jäsenvaltion kansalaisiin, tämän on katsottava viittaavan Euroopan yhteisön jäsenvaltioiden kansalaisiin.
   3.   Kun jossain liitteessä I mainitussa sopimuksessa viitataan kyseisen sopimuksen sopimuspuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.
   2 artikla
   Jäsenvaltion tekemä nimeäminen
   1.   Tämän artiklan 2 kohdan määräykset syrjäyttävät liitteessä II olevassa a kohdassa lueteltujen artiklojen vastaavat määräykset, jotka koskevat kyseisen jäsenvaltion tekemää lentoliikenteen harjoittajan nimeämistä ja Kroatian lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset syrjäyttävät liitteessä II olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.
   2.   Saatuaan ilmoituksen jäsenvaltion tekemästä nimeämisestä Kroatian on myönnettävä asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

               i)

               lentoliikenteen harjoittaja on sijoittautunut Euroopan yhteisön perustamissopimuksen mukaisesti nimeävän jäsenvaltion alueelle ja sillä on Euroopan yhteisön lainsäädännön mukainen voimassa oleva liikennelupa;

               ii)

               lentoliikenteen harjoittaja on ansiolentoluvan myöntämisestä vastaavan jäsenvaltion jatkuvan ja tehokkaan lakisääteisen valvonnan alainen ja asianomainen ilmailuviranomainen on mainittu selvästi nimeämisessä; ja

               iii)

               lentoliikenteen harjoittaja on pysyvästi jäsenvaltioiden ja/tai jäsenvaltioiden kansalaisten tai muiden liitteessä III lueteltujen valtioiden ja/tai niiden kansalaisten omistuksessa joko suoraan tai osake-enemmistön kautta ja on jatkuvasti näiden valtioiden ja/tai niiden kansalaisten tosiasiallisessa määräysvallassa.

         3.   Kroatia voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos

               i)

               lentoliikenteen harjoittaja ei ole sijoittautunut Euroopan yhteisön perustamissopimuksen mukaisesti nimeävän jäsenvaltion alueelle tai sillä ei ole Euroopan yhteisön lainsäädännön mukaista voimassa olevaa liikennelupaa;

               ii)

               lentoliikenteen harjoittaja ei ole ansiolentoluvan myöntämisestä vastaavan jäsenvaltion jatkuvan ja tehokkaan lakisääteisen valvonnan alainen tai asianomaista ilmailuviranomaista ei ole mainittu selvästi nimeämisessä; tai

               iii)

               lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta.

         Kroatia ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää yhteisön lentoliikenteen harjoittajien välillä.
   4.   Liikenneoikeuksia myönnetään edelleen kahdenvälisten sopimusten mukaisesti.
   3 artikla
   Lakisääteiseen valvontaan liittyvät oikeudet
   1.   Tämän artiklan 2 kohdan määräyksillä täydennetään liitteessä II olevassa c kohdassa lueteltuja artikloja.
   2.   Jos jäsenvaltio on nimennyt lentoliikenteen harjoittajan, jonka lakisääteisestä valvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Kroatian välisen sopimuksen turvallisuusmääräysten nojalla Kroatialle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikenneluvan myöntämiseen.
   4 artikla
   Lentopolttoaineen verotus
   1.   Tämän artiklan 2 kohdan määräyksillä täydennetään liitteessä II olevassa d kohdassa lueteltujen artiklojen vastaavia määräyksiä.
   2.   Mikään liitteessä II olevassa d kohdassa lueteltujen sopimusten kohta ei huolimatta niissä mahdollisesti olevista päinvastaisista määräyksistä saa estää jäsenvaltioita määräämästä veroja, tulleja tai muita maksuja sen alueella toimitetulle polttoaineelle, jota käytetään Kroatian nimeämän lentoliikenteen harjoittajan ilma-aluksessa, joka liikennöi kyseisen jäsenvaltion alueella sijaitsevan paikan ja toisen kyseisen jäsenvaltion alueella sijaitsevan paikan tai jonkin toisen jäsenvaltion alueella sijaitsevan paikan välillä.
   5 artikla
   Kuljetustariffit Euroopan yhteisön sisällä
   1.   Tämän artiklan 2 kohdan määräyksillä täydennetään liitteessä II olevassa e kohdassa lueteltuja artikloja.
   2.   Tariffeihin, joita Kroatian nimeämät lentoliikenteen harjoittajat perivät kokonaan Euroopan yhteisön alueella tapahtuvasta kuljetuksesta sellaisen liitteessä I mainitun sopimuksen nojalla, johon sisältyy liitteessä II olevassa e kohdassa mainittu määräys, sovelletaan Euroopan yhteisön lainsäädäntöä.
   6 artikla
   Sopimuksen liitteet
   Liitteet ovat erottamaton osa tätä sopimusta.
   7 artikla
   Tarkistaminen tai muuttaminen
   Osapuolet voivat milloin tahansa yhteisellä hyväksynnällä tarkistaa tai muuttaa tätä sopimusta.
   8 artikla
   Voimaantulo ja väliaikainen soveltaminen
   1.   Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaan saattamisen edellyttämät sisäiset menettelyt on saatettu päätökseen.
   2.   Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.
   3.   Jäsenvaltioiden ja Kroatian väliset sopimukset ja muut järjestelyt, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti, luetellaan liitteessä I olevassa b kohdassa. Tätä sopimusta sovelletaan kaikkiin tällaisiin sopimuksiin ja järjestelyihin, kun ne tulevat voimaan tai kun niitä sovelletaan väliaikaisesti.
   9 artikla
   Voimassaolon päättyminen
   1.   Jos jokin liitteessä I mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä I mainittuun sopimukseen, voimassaolo päättyy samaan aikaan.
   2.   Jos kaikki liitteessä I mainitut sopimukset irtisanotaan, tämän sopimuksen voimassaolo päättyy samaan aikaan.
   TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.

      Tämä sopimus on tehty Salzburgissa viidentenä päivänä toukokuuta vuonna kaksituhattakuusi kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja kroatian kielellä.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Europsku zajednicu

         Por la República de Croacia
         Za Chorvatskou republiku
         For Republikken Kroatien
         Für die Republik Kroatien
         Horvaatia Vabariigi nimel
         Για τη Δημοκρατία της Κροατίας
         For the Republic of Croatia
         Pour la République de Croatie
         Per la Repubblica di Croazia
         Horvātijas Republikas vārdā
         Kroatijos Respublikos vardu
         A Horvát Köztársaság részéről
         Għar-Repubblika tal-Kroazja
         Voor de Republiek Kroatië
         W imieniu Republiki Chorwacji
         Pela República da Croácia
         Za Chorvátsku republiku
         Za Republiko Hrvaško
         Kroatian tasavallan puolesta
         För Republiken Kroatien
         Za Republiku Hrvatsku

   LIITE I
   Luettelo tämän sopimuksen 1 artiklassa tarkoitetuista sopimuksista

               a)

               Kroatian ja Euroopan yhteisön jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä

                           —

                           Itävallan liittohallituksen ja Kroatian tasavallan hallituksen välinen sopimus lentoliikenteestä, allekirjoitettu Wienissä 23 päivänä kesäkuuta 1994, jäljempänä liitteessä II ’Kroatia–Itävalta-sopimus’;

                           —

                           Belgian kuningaskunnan hallituksen ja Kroatian tasavallan hallituksen välinen sopimus lentoliikenteestä, allekirjoitettu Zagrebissa 12 päivänä maaliskuuta 1996, jäljempänä liitteessä II ’Kroatia–Belgia-sopimus’,
                           sellaisena kuin se on viimeksi muutettuna 28 päivänä huhtikuuta ja 2 päivänä toukokuuta 2003 päivätyllä kirjeenvaihdolla.

                           —

                           Tšekin tasavallan hallituksen ja Kroatian tasavallan hallituksen välinen sopimus lentoliikenteestä, allekirjoitettu Prahassa 22 päivänä tammikuuta 1999, jäljempänä liitteessä II ’Kroatia–Tšekki-sopimus’;

                           —

                           Tanskan kuningaskunnan hallituksen ja Kroatian tasavallan hallituksen välinen sopimus lentoliikenteestä, allekirjoitettu Oslossa 6 päivänä maaliskuuta 1996, jäljempänä liitteessä II ’Kroatia–Tanska-sopimus’;

                           —

                           Viron tasavallan hallituksen ja Kroatian tasavallan hallituksen välinen lentoliikennesopimus, allekirjoitettu Zagrebissa 31 päivänä maaliskuuta 2004, jäljempänä liitteessä II ’Kroatia–Viro-sopimus’;

                           —

                           Ranskan tasavallan hallituksen ja Kroatian tasavallan hallituksen välinen sopimus lentoliikenteestä, allekirjoitettu Zagrebissa 27 päivänä tammikuuta 1997, jäljempänä liitteessä II ’Kroatia–Ranska-sopimus’,
                           luettava yhdessä Dubrovnikissa 29 päivänä elokuuta 1996 tehdyn yhteisymmärryspöytäkirjan kanssa;

                           —

                           Saksan liittotasavallan ja Kroatian tasavallan välinen lentoliikennesopimus, parafoitu ja lisätty Bonnissa 23 päivänä heinäkuuta 1997 tehdyn yhteisymmärryspöytäkirjan liitteeksi 2, jäljempänä liitteessä II ’Kroatia–Saksa-sopimus’,
                           sellaisena kuin se on viimeksi muutettuna Dubrovnikissa 4 päivänä kesäkuuta 1998 tehdyllä yhteisymmärryspöytäkirjalla;

                           —

                           Helleenien tasavallan hallituksen ja Kroatian tasavallan hallituksen välinen lentoliikennesopimus, allekirjoitettu Ateenassa 27 päivänä helmikuuta 2001, jäljempänä liitteessä II ’Kroatia–Kreikka-sopimus’;

                           —

                           Unkarin tasavallan hallituksen ja Kroatian tasavallan hallituksen välinen lentoliikennesopimus, allekirjoitettu Wienissä 7 päivänä kesäkuuta 1995, jäljempänä liitteessä II ’Kroatia–Unkari-sopimus’;

                           —

                           Kroatian tasavallan hallituksen ja Irlannin hallituksen välinen sopimus lentoliikenteestä, parafoitu Dublinissa 11 päivänä joulukuuta 1995, jäljempänä liitteessä II ’Kroatia–Irlanti-sopimus’;

                           —

                           Italian tasavallan hallituksen ja Kroatian tasavallan hallituksen välinen sopimus lentoliikenteestä, allekirjoitettu Roomassa 8 päivänä heinäkuuta 1998, jäljempänä liitteessä II ’Kroatia–Italia-sopimus’;

                           —

                           Latvian tasavallan hallituksen ja Kroatian tasavallan hallituksen välinen lentoliikennesopimus, allekirjoitettu Riikassa 18 päivänä lokakuuta 1999, jäljempänä liitteessä II ’Kroatia–Latvia-sopimus’;

                           —

                           Luxemburgin suurherttuakunnan hallituksen ja Kroatian tasavallan hallituksen välinen sopimus lentoliikenteestä, allekirjoitettu Dubrovnikissa 24 päivänä heinäkuuta 1996, jäljempänä liitteessä II ’Kroatia–Luxemburg-sopimus’;

                           —

                           Maltan hallituksen ja Kroatian tasavallan hallituksen välinen sopimus kummankin maan alueiden välisestä ja niiden kautta edelleen tapahtuvasta lentoliikenteestä, allekirjoitettu Vallettassa 13 päivänä lokakuuta 1995, jäljempänä liitteessä II ’Kroatia–Malta-sopimus’;

                           —

                           Alankomaiden kuningaskunnan ja Kroatian tasavallan välinen sopimus lentoliikenteestä, allekirjoitettu Zagrebissa 30 päivänä huhtikuuta 1996, jäljempänä liitteessä II ’Kroatia–Alankomaat-sopimus’;

                           —

                           Puolan tasavallan hallituksen ja Kroatian tasavallan hallituksen välinen sopimus siviililentoliikenteestä, allekirjoitettu Varsovassa 19 päivänä kesäkuuta 1996, jäljempänä liitteessä II ’Kroatia–Puola-sopimus’,
                           luettava yhdessä Varsovassa 28 päivänä huhtikuuta 1995 tehdyn yhteisesti hyväksytyn pöytäkirjan kanssa;

                           —

                           Kroatian tasavallan ja Portugalin tasavallan välinen lentoliikennesopimus, parafoitu ja lisätty Zagrebissa 27 päivänä kesäkuuta 2002 tehdyn yhteisymmärryspöytäkirjan liitteeksi 2, jäljempänä liitteessä II ’Kroatia–Portugali-sopimus’;

                           —

                           Slovakian tasavallan hallituksen ja Kroatian tasavallan hallituksen välinen lentoliikennesopimus, allekirjoitettu Zagrebissa 12 päivänä helmikuuta 1996, jäljempänä liitteessä II ’Kroatia–Slovakia-sopimus’

                           —

                           Slovenian tasavallan ja Kroatian tasavallan välinen sopimus säännöllisestä lentoliikenteestä, allekirjoitettu Brdo pri Kranjussa 8 päivänä heinäkuuta 1994, jäljempänä liitteessä II ’Kroatia–Slovenia-sopimus’,
                           sellaisena kuin se on viimeksi muutettuna 5 päivänä heinäkuuta 1999 päivätyllä yhteisesti hyväksytyllä liitteellä;

                           —

                           Espanjan kuningaskunnan ja Kroatian tasavallan välinen lentoliikennesopimus, allekirjoitettu Madridissa 21 päivänä heinäkuuta 1997, jäljempänä liitteessä II ’Kroatia–Espanja-sopimus’

                           —

                           Ruotsin kuningaskunnan hallituksen ja Kroatian tasavallan hallituksen välinen sopimus lentoliikenteestä, allekirjoitettu Oslossa 6 päivänä maaliskuuta 1996, jäljempänä liitteessä II ’Kroatia–Ruotsi-sopimus’;

                           —

                           Ison-Britannian ja Pohjois-Irlannin yhdistyneen kuningaskunnan hallituksen ja Kroatian tasavallan hallituksen välinen sopimus lentoliikenteestä, allekirjoitettu Zagrebissa 21 päivänä helmikuuta 1996, jäljempänä liitteessä II ’Kroatia–Yhdistynyt kuningaskunta-sopimus’;

               b)

               Kroatian ja Euroopan yhteisön jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä

                           —

                           Liettuan tasavallan hallituksen ja Kroatian tasavallan hallituksen välinen lentoliikennesopimus, parafoitu Zagrebissa 4 päivänä joulukuuta 2002, jäljempänä liitteessä II ’Kroatia–Liettua-sopimus’

         LIITE II
   Luettelo liitteessä I lueteltujen sopimusten artikloista, joihin viitataan tämän sopimuksen 2–5 artiklassa

               a)

               Jäsenvaltion tekemä nimeäminen:

                           —

                           Kroatia–Itävalta-sopimuksen 3 artikla

                           —

                           Kroatia–Belgia-sopimuksen 3 ja 4 artikla

                           —

                           Kroatia–Tšekki-sopimuksen 3 artikla

                           —

                           Kroatia–Tanska-sopimuksen 3 artikla

                           —

                           Kroatia–Viro-sopimuksen 3 artikla

                           —

                           Kroatia–Ranska-sopimuksen 4 artikla

                           —

                           Kroatia–Kreikka-sopimuksen 3 artikla

                           —

                           Kroatia–Unkari-sopimuksen 3 artikla

                           —

                           Kroatia–Irlanti-sopimuksen 3 artikla

                           —

                           Kroatia–Italia-sopimuksen 4 artikla

                           —

                           Kroatia–Latvia-sopimuksen 3 artikla

                           —

                           Kroatia–Liettua-sopimuksen 3 artikla

                           —

                           Kroatia–Luxemburg-sopimuksen 3 artikla

                           —

                           Kroatia–Malta-sopimuksen 3 artikla

                           —

                           Kroatia–Alankomaat-sopimuksen 3 artikla

                           —

                           Kroatia–Puola-sopimuksen 3 artikla

                           —

                           Kroatia–Portugali-sopimuksen 3 artikla

                           —

                           Kroatia–Slovakia-sopimuksen 3 artikla

                           —

                           Kroatia–Slovenia-sopimuksen 3 artikla

                           —

                           Kroatia–Espanja-sopimuksen 3 artikla

                           —

                           Kroatia–Ruotsi-sopimuksen 3 artikla

                           —

                           Kroatia–Yhdistynyt kuningaskunta-sopimuksen 4 artikla.

               b)

               Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen:

                           —

                           Kroatia–Itävalta-sopimuksen 4 artikla

                           —

                           Kroatia–Belgia-sopimuksen 5 artikla

                           —

                           Kroatia–Tšekki-sopimuksen 4 artikla

                           —

                           Kroatia–Tanska-sopimuksen 4 artikla

                           —

                           Kroatia–Viro-sopimuksen 4 artikla

                           —

                           Kroatia–Ranska-sopimuksen 5 artikla

                           —

                           Kroatia–Kreikka-sopimuksen 4 artikla

                           —

                           Kroatia–Unkari-sopimuksen 4 artikla

                           —

                           Kroatia–Irlanti-sopimuksen 4 artikla

                           —

                           Kroatia–Italia-sopimuksen 5 artikla

                           —

                           Kroatia–Latvia-sopimuksen 4 artikla

                           —

                           Kroatia–Liettua-sopimuksen 4 artikla

                           —

                           Kroatia–Luxemburg-sopimuksen 4 artikla

                           —

                           Kroatia–Malta-sopimuksen 4 artikla

                           —

                           Kroatia–Alankomaat-sopimuksen 4 artikla

                           —

                           Kroatia–Puola-sopimuksen 4 artikla

                           —

                           Kroatia–Portugali-sopimuksen 4 artikla

                           —

                           Kroatia–Slovakia-sopimuksen 4 artikla

                           —

                           Kroatia–Slovenia-sopimuksen 7 artikla

                           —

                           Kroatia–Espanja-sopimuksen 4 artikla

                           —

                           Kroatia–Ruotsi-sopimuksen 4 artikla

                           —

                           Kroatia–Yhdistynyt kuningaskunta-sopimuksen 5 artikla.

               c)

               Lakisääteinen valvonta:

                           —

                           Kroatia–Tšekki-sopimuksen 6 artikla

                           —

                           Kroatia–Viro-sopimuksen 15 artikla

                           —

                           Kroatia–Saksa-sopimuksen 12 artikla

                           —

                           Kroatia–Kreikka-sopimuksen 7 artikla

                           —

                           Kroatia–Latvia-sopimuksen 16 artikla

                           —

                           Kroatia–Liettua-sopimuksen 15 artikla

                           —

                           Kroatia–Portugali-sopimuksen 15 artikla.

               d)

               Lentopolttoaineen verotus:

                           —

                           Kroatia–Itävalta-sopimuksen 7 artikla

                           —

                           Kroatia–Belgia-sopimuksen 10 artikla

                           —

                           Kroatia–Tšekki-sopimuksen 9 artikla

                           —

                           Kroatia–Tanska-sopimuksen 6 artikla

                           —

                           Kroatia–Viro-sopimuksen 7 artikla

                           —

                           Kroatia–Ranska-sopimuksen 11 artikla

                           —

                           Kroatia–Saksa-sopimuksen 6 artikla

                           —

                           Kroatia–Kreikka-sopimuksen 8 artikla

                           —

                           Kroatia–Unkari-sopimuksen 7 artikla

                           —

                           Kroatia–Irlanti-sopimuksen 13 artikla

                           —

                           Kroatia–Italia-sopimuksen 6 artikla

                           —

                           Kroatia–Latvia-sopimuksen 7 artikla

                           —

                           Kroatia–Liettua-sopimuksen 7 artikla

                           —

                           Kroatia–Luxemburg-sopimuksen 8 artikla

                           —

                           Kroatia–Malta-sopimuksen 5 artikla

                           —

                           Kroatia–Alankomaat-sopimuksen 9 artikla

                           —

                           Kroatia–Puola-sopimuksen 7 artikla

                           —

                           Kroatia–Portugali-sopimuksen 6 artikla

                           —

                           Kroatia–Slovakia-sopimuksen 8 artikla

                           —

                           Kroatia–Slovenia-sopimuksen 6 artikla

                           —

                           Kroatia–Espanja-sopimuksen 5 artikla

                           —

                           Kroatia–Ruotsi-sopimuksen 6 artikla

                           —

                           Kroatia–Yhdistynyt kuningaskunta-sopimuksen 8 artikla.

               e)

               Kuljetustariffit Euroopan yhteisön sisällä:

                           —

                           Kroatia–Itävalta-sopimuksen 10 artikla

                           —

                           Kroatia–Belgia-sopimuksen 13 artikla

                           —

                           Kroatia–Tšekki-sopimuksen 13 artikla

                           —

                           Kroatia–Tanska-sopimuksen 11 artikla

                           —

                           Kroatia–Viro-sopimuksen 13 artikla

                           —

                           Kroatia–Ranska-sopimuksen 17 artikla

                           —

                           Kroatia–Saksa-sopimuksen 10 artikla

                           —

                           Kroatia–Kreikka-sopimuksen 14 artikla

                           —

                           Kroatia–Unkari-sopimuksen 13 artikla

                           —

                           Kroatia–Irlanti-sopimuksen 7 artikla

                           —

                           Kroatia–Italia-sopimuksen 8 artikla

                           —

                           Kroatia–Latvia-sopimuksen 13 artikla

                           —

                           Kroatia–Liettua-sopimuksen 13 artikla

                           —

                           Kroatia–Luxemburg-sopimuksen 11 artikla

                           —

                           Kroatia–Malta-sopimuksen 10 artikla

                           —

                           Kroatia–Alankomaat-sopimuksen 5 artikla

                           —

                           Kroatia–Puola-sopimuksen 11 artikla

                           —

                           Kroatia–Portugali-sopimuksen 19 artikla

                           —

                           Kroatia–Slovakia-sopimuksen 12 artikla

                           —

                           Kroatia–Slovenia-sopimuksen 9 artikla

                           —

                           Kroatia–Espanja-sopimuksen 7 artikla

                           —

                           Kroatia–Ruotsi-sopimuksen 11 artikla

                           —

                           Kroatia–Yhdistynyt kuningaskunta-sopimuksen 7 artikla.

         LIITE III
   Luettelo tämän sopimuksen 2 artiklassa tarkoitetuista muista valtioista

               a)

               Islannin tasavalta (Euroopan talousalueesta tehdyn sopimuksen nojalla);

               b)

               Liechtensteinin ruhtinaskunta (Euroopan talousalueesta tehdyn sopimuksen nojalla);

               c)

               Norjan kuningaskunta (Euroopan talousalueesta tehdyn sopimuksen nojalla);

               d)

               Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla).


title: 2005/490/EY: Komission päätös, tehty 7 päivänä heinäkuuta 2005, Taiwanista ja Vietnamista peräisin olevien tiettyjen putkien liitos- ja muiden osien tuontia koskevan polkumyynnin vastaisen menettelyn päättämisestä

text:
               8.7.2005

               FI

               Euroopan unionin virallinen lehti

               L 175/21

         KOMISSION PÄÄTÖS,
   tehty 7 päivänä heinäkuuta 2005,
   Taiwanista ja Vietnamista peräisin olevien tiettyjen putkien liitos- ja muiden osien tuontia koskevan polkumyynnin vastaisen menettelyn päättämisestä
   (2005/490/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 348/96 (1), jäljempänä ’polkumyynnin vastainen perusasetus’, ja erityisesti sen 9 artiklan,
   on kuullut neuvoa-antavaa komiteaa,
   sekä katsoo seuraavaa:
   I   MENETTELY

               (1)

               Komissio ilmoitti kuulemisen jälkeen 11 päivänä elokuuta 2004Euroopan unionin virallisessa lehdessä julkaistulla ilmoituksella (2) aloittavansa polkumyynnin vastaisen menettelyn, jota sovelletaan tiettyjen Taiwanista ja Vietnamista peräisin olevien sellaisten raudasta tai teräksestä (lukuun ottamatta ruostumatonta terästä) valmistettujen putkien liitos- ja muiden osien (muiden kuin valettujen liitososien, laippojen ja kierteitettyjen liitososien), joiden ulkoläpimitta on enintään 609,6 millimetriä ja joita käytetään tyssähitsauksessa tai muihin tarkoituksiin ja jotka yleensä luokitellaan CN-koodeihin 7307 93 11, 7307 93 19, 7307 99 30 ja 7307 99 90, tuontiin.

               (2)

               Polkumyynnin vastainen menettely aloitettiin sen jälkeen, kun Defence Committee of EU Steel Butt-welding Fittings Industry, jäljempänä ’valituksen tekijä’, teki polkumyynnin vastaisen perusasetuksen 5 artiklan mukaisesti 28 päivänä kesäkuuta 2004 valituksen edustaen tuottajia, joiden tuotanto muodostaa suuren osan eli tässä tapauksessa yli 60 prosenttia tällaisten osien tuotannosta yhteisössä. Valitus sisälsi alustavaa näyttöä polkumyynnin ja siitä aiheutuvan merkittävän vahingon olemassaolosta, ja se katsottiin riittäväksi perusteeksi polkumyynnin vastaisen menettelyn aloittamiselle.

               (3)

               Komissio ilmoitti menettelyn aloittamisesta virallisesti vientiä harjoittaville vietnamilaisille ja taiwanilaisille tuottajille, tuojille/kauppiaille ja näiden järjestöille, tavarantoimittajille ja käyttäjille, joita asian tiedettiin koskevan, sekä asianomaisten viejämaiden edustajille ja valituksen tehneille yhteisön tuottajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi menettelyn aloittamista koskevassa ilmoituksessa asetetussa määräajassa.

         II   VALITUKSEN PERUUTTAMINEN JA MENETTELYN PÄÄTTÄMINEN

               (4)

               Valituksen tekijä peruutti virallisesti valituksensa 23 päivänä maaliskuuta 2005 päivätyllä kirjeellään komissiolle.

               (5)

               Polkumyynnin vastaisen perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos sen päättäminen ei ole yhteisön edun mukaista.

               (6)

               Komissio katsoi, että menettely olisi päätettävä, koska tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi yhteisön edun mukaista. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Huomautuksia ei kuitenkaan esitetty.

               (7)

               Tästä syystä komissio katsoo, että Taiwanista ja Vietnamista peräisin olevien tiettyjen putkien liitos- ja muiden osien tuontia yhteisöön koskeva polkumyynnin vastainen menettely olisi päätettävä ilman polkumyyntitoimenpiteiden käyttöönottoa.

               (8)

               Tässä päätöksessä säädetyt toimenpiteet ovat neuvoa-antavan komitean lausunnon mukaiset,

         ON TEHNYT TÄMÄN PÄÄTÖKSEN:
   Ainoa artikla
   Päätetään Taiwanista ja Vietnamista peräisin olevien sellaisten raudasta tai teräksestä (lukuun ottamatta ruostumatonta terästä) valmistettujen putkien liitos- ja muiden osien (muiden kuin valettujen liitososien, laippojen ja kierteitettyjen liitososien) tuontia, joiden ulkoläpimitta on enintään 609,6 millimetriä ja joita käytetään tyssähitsauksessa tai muihin tarkoituksiin ja jotka yleensä luokitellaan CN-koodeihin 7307 93 11, 7307 93 19, 7307 99 30 ja 7307 99 90, koskeva polkumyynnin vastainen menettely.

      Tehty Brysselissä 7 päivänä heinäkuuta 2005.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna neuvoston asetuksella (EY) N:o 461/2004 (EUVL L 77, 13.3.2004, s. 12).

      (2)  EUVL C 203, 11.8.2004, s. 5.


title: 2014/654/EU: Neuvoston päätös, annettu 8 päivänä syyskuuta 2014 , alueiden komitean espanjalaisen jäsenen ja espanjalaisen varajäsenen nimeämisestä

text:
               9.9.2014

               FI

               Euroopan unionin virallinen lehti

               L 268/12

         NEUVOSTON PÄÄTÖS,
   annettu 8 päivänä syyskuuta 2014,
   alueiden komitean espanjalaisen jäsenen ja espanjalaisen varajäsenen nimeämisestä

      (2014/654/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi. Carmen María SANDOVAL SÁNCHEZ nimettiin 3 päivänä lokakuuta 2011 varajäseneksi neuvoston päätöksellä 2011/661/EU (3)25 päivään tammikuuta 2015 saakka.

               (2)

               Yksi alueiden komitean jäsenen paikka on vapautunut Ramón Luis VALCÁRCEL SISOn toimikaudenpäätyttyä. Yksi alueiden komitean varajäsenen paikka on vapautunut Carmen María SANDOVAL SÁNCHEZin toimikaudenpäätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Alberto GARRE LÓPEZ, Presidente de la Comunidad Autónoma de la Región de Murcia,

         ja

               b)

               varajäseneksi:

                           —

                           Manuel PLEQUEZUELO ALONSO, Director General de Participación Ciudadana, Unión Europea y Acción Exterior de la Comunidad Autónoma de la Región de Murcia.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä syyskuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.

      (3)  EUVL L 263, 7.10.2011, s. 18.


title: 2004/634/EY: Neuvoston päätös, tehty 30 päivänä maaliskuuta 2004, tulliyhteistyötä ja keskinäistä avunantoa tulliasioissa koskevan sopimuksen tehostamista sekä laajentamista konttiturvallisuusyhteistyöhön ja siihen liittyviin kysymyksiin koskevan Euroopan yhteisön ja Amerikan yhdysvaltojen sopimuksen tekemisestä

text:
               30.9.2004

               FI

               Euroopan unionin virallinen lehti

               L 304/32

      NEUVOSTON PÄÄTÖS,
   tehty 30 päivänä maaliskuuta 2004,
   tulliyhteistyötä ja keskinäistä avunantoa tulliasioissa koskevan sopimuksen tehostamista sekä laajentamista konttiturvallisuusyhteistyöhön ja siihen liittyviin kysymyksiin koskevan Euroopan yhteisön ja Amerikan yhdysvaltojen sopimuksen tekemisestä
   (2004/634/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan yhteisön ja Amerikan yhdysvaltojen tulliyhteistyötä ja keskinäistä avunantoa tulliasioissa koskevassa sopimuksessa (1), jäljempänä ’tulliyhteistyösopimus’, määrätään mahdollisuudesta laajentaa sopimusta tulliyhteistyön lisäämiseksi ja täydentää sitä tietyistä erikoisaloista tai -asioista tehtävillä sopimuksilla.

               (2)

               Komissio on yhteisön puolesta neuvotellut Amerikan yhdysvaltojen kanssa sopimuksen tulliyhteistyösopimuksen laajentamisesta konttiturvallisuusyhteistyöhön ja siihen liittyviin kysymyksiin, jäljempänä ’sopimus’.

               (3)

               Sopimuksella laajennetaan yhteisön ja Amerikan yhdysvaltojen tulliyhteistyö konttiturvallisuuteen ja siihen liittyviin kysymyksiin. Sillä pyritään laajentamaan konttiturvallisuusaloite nopeasti ja onnistuneesti kaikkiin yhteisön satamiin, jotka täyttävät asiaankuuluvat edellytykset. Sopimuksessa vahvistetaan myös työohjelma uusia täytäntöönpanotoimia koskevaa yhteistyötä varten, mukaan luettuina standardien kehittäminen riskinhallintatekniikoille, osapuolien alueelle tuotavien erityisen riskialttiiden lähetysten yksilöimisen edellyttämä tietojen antaminen ja teollisuuden kumppanuusohjelmat.

               (4)

               Tullivalvontastandardien ulkoinen yhteensovittaminen Amerikan yhdysvaltojen kanssa on välttämätöntä toimitusketjun turvallisuuden varmistamiseksi siten, että samalla taataan laillisen kontteja käyttävän kaupan jatkuminen. Erityisen tärkeää on varmistaa, että kaikki yhteisön satamat voivat osallistua konttiturvallisuusaloitteeseen yhdenmukaisten periaatteiden pohjalta ja että Yhdysvaltojen satamissa edistetään vastaavia standardeja. Sopimuksen suoranaisena tavoitteena ja sisältönä on siten helpottaa laillista kauppaa yhteisön ja Amerikan yhdysvaltojen välillä varmistaen samalla turvallisuuden korkean tason molemminpuoliselta pohjalta mahdollistamalla yhteistyö sellaisilla erityisillä valvonta-aloilla toteutettavien toimien kehittämiseksi, joilla yhteisö on toimivaltainen.

               (5)

               Jäsenvaltioilla olisi oltava mahdollisuus laajentaa konttiturvallisuusaloite koskemaan kaikkia yhteisön satamia Amerikan yhdysvaltojen kanssa tehtävillä järjestelyillä, joissa yksilöidään konttiturvallisuusaloitteeseen osallistuvat yhteisön satamat ja vahvistetaan Yhdysvaltojen tulliviranomaisten sijoittaminen niihin, tai pitää voimassa tästä asiasta annetut periaatejulistukset, jos kyseiset järjestelyt ovat yhdenmukaisia Euroopan yhteisön perustamissopimuksen sekä sopimuksella laajennetun tulliyhteistyösopimuksen kanssa.

               (6)

               On välttämätöntä varmistaa jäsenvaltioiden ja yhteisön toimielinten läheinen yhteistyö laajennetun tulliyhteistyösopimuksen mukaisen tulliyhteistyön tehostamiseksi ja laajentamiseksi entisestään.

               (7)

               Tätä varten olisi vahvistettava neuvottelumenettely, jolla jäsenvaltiot, jotka aikovat neuvotella Amerikan yhdysvaltojen kanssa järjestelyistä laajennetun tulliyhteistyösopimuksen soveltamisalaan kuuluvissa asioissa, ilmoittavat näistä aikeistaan välittömästi ja toimittavat niitä koskevat asiaankuuluvat tiedot. Jos jokin jäsenvaltio tai komissio lyhyiden määräaikojen puitteissa niin pyytää, jäsenvaltion ja komission olisi neuvoteltava keskenään näistä tiedoista.

               (8)

               Neuvottelujen päätarkoituksena olisi oltava tiedonvaihdon helpottaminen ja sen varmistaminen, että järjestelyt ovat Euroopan yhteisön perustamissopimuksen sekä yhteisten politiikkojen ja etenkin laajennetussa tulliyhteistyösopimuksessa määriteltyjen Amerikan yhdysvaltojen kanssa yhteisten yhteistyöpuitteiden mukaiset.

               (9)

               Jos komissio katsoo, että järjestely, jonka jokin jäsenvaltio aikoo panna täytäntöön Amerikan yhdysvaltojen kanssa, on ristiriidassa laajennetun tulliyhteistyösopimuksen kanssa tai että asiaa olisi käsiteltävä laajennetun tulliyhteistyösopimuksen puitteissa, sen olisi ilmoitettava asiasta kyseiselle jäsenvaltiolle.

               (10)

               Neuvottelumenettelyllä ei saisi olla vaikutusta jäsenvaltioiden ja yhteisön toimivaltaan tehdä aiottuja järjestelyjä.

               (11)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta tulliyhteistyötä ja keskinäistä avunantoa tulliasioissa koskevan sopimuksen tehostamista sekä laajentamista konttiturvallisuusyhteistyöhön ja siihen liittyviin kysymyksiin koskeva Euroopan yhteisön ja Amerikan yhdysvaltojen sopimus.
   Sopimuksen teksti on tämän päätöksen liitteenä.
   2 artikla
   Neuvoston puheenjohtajalla on oikeus nimetä yksi tai useampi henkilö, jolla on valtuus allekirjoittaa sopimus yhteisöä sitovasti.
   3 artikla
   1.   Jäsenvaltiot voivat pitää voimassa tai tehdä järjestelyjä Amerikan yhdysvaltojen kanssa yhteisön satamien ottamisesta mukaan konttiturvallisuusaloitteeseen. Tällaisissa järjestelyissä on viitattava laajennettuun tulliyhteistyösopimukseen, ja niiden on oltava sen mukaiset, mukaan lukien vähimmäisnormit sen jälkeen, kun ne on hyväksytty.
   Komissio ja asianomaiset jäsenvaltiot voivat neuvotella keskenään sen varmistamiseksi, että tällaiset järjestelyt ovat laajennetun tulliyhteistyösopimuksen mukaiset.
   2.   Ennen kuin jäsenvaltio aloittaa Amerikan yhdysvaltojen kanssa neuvottelut järjestelyistä muissa asioissa kuin niissä, joita tarkoitetaan 1 kohdassa, mutta jotka kuuluvat tulliyhteistyösopimuksen soveltamisalaan, sen on ilmoitettava tästä välittömästi komissiolle ja muille jäsenvaltioille sekä toimitettava niille ilmoituksen mukana kaikki asiaan liittyvät tiedot.
   3.   Jäsenvaltiot tai komissio voi kahdeksan työpäivän kuluessa ilmoituksen vastaanottamisesta pyytää neuvotteluja muiden jäsenvaltioiden ja komission kanssa. Nämä neuvottelut on käytävä kolmen viikon kuluessa ilmoituksen vastaanottamisesta. Asian ollessa kiireellinen neuvottelut on käytävä viipymättä.
   4.   Komissio antaa viimeistään viiden päivän kuluttua neuvottelujen päättymisestä kirjallisen lausunnon siitä, ovatko ilmoitetut järjestelyt laajennetun tulliyhteistyösopimuksen mukaiset, ja toteaa tarvittaessa tarpeen käsitellä asia mainitun sopimuksen puitteissa.
   5.   Edellä 3 kohdassa tarkoitetut neuvottelut käydään yhteisön tullikoodeksista 12 päivänä lokakuuta 1992 annetun asetuksen (ETY) N:o 2913/92 (2) 247 artiklalla perustetussa komiteassa.
   6.   Jäsenvaltiot toimittavat komissiolle ja muille jäsenvaltioille jäljennöksen 1 ja 2 kohdassa tarkoitetuista järjestelyistä sekä niiden irtisanomisista tai muutoksista.

      Tehty Brysselissä 30 päivänä maaliskuuta 2004.

            Neuvoston puolesta

            Puheenjohtaja

         M. McDOWELL

      (1)  EYVL L 222, 12.8.1997, s. 17.

      (2)  EYVL L 302, 19.10.1992, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2700/2000 (EYVL L 311, 12.12.2000, s. 17).

      Tulliyhteistyötä ja keskinäistä avunantoa tulliasioissa koskevan sopimuksen tehostamista sekä laajentamista konttiturvallisuusyhteistyöhön ja siihen liittyviin kysymyksiin koskeva Euroopan yhteisön ja Amerikan yhdysvaltojen

         SOPIMUS

      EUROOPAN YHTEISÖ JA AMERIKAN YHDYSVALLAT, jotka
      ottavat huomioon Euroopan yhteisön ja Amerikan yhdysvaltojen tulliyhteistyötä ja keskinäistä avunantoa tulliasioissa koskevan 28 päivänä toukokuuta 1997 allekirjoitetun sopimuksen, jäljempänä ’tulliyhteistyösopimus’, määräykset,
      sekä:

                  (1)

                  Toteavat, että tulliyhteistyösopimuksessa mainitun Yhdysvaltojen tullilaitoksen korvaa 1 päivästä maaliskuuta 2003 Yhdysvaltojen tulli- ja rajavartiolaitos (U.S. Customs and Border Protection);

                  (2)

                  Palauttavat mieleen, että sopimuspuolet voivat tulliyhteistyösopimuksen 3 artiklan mukaisesti yhteisestä sopimuksesta laajentaa sen mukaisen yhteistyön aloja;

                  (3)

                  Palauttavat mieleen, että tulliyhteistyösopimuksen 22 artiklan mukaisesti tulliyhteistyösekakomitea koostuu sopimuspuolten tulliviranomaisten edustajista, jotka Euroopan yhteisössä ovat Euroopan yhteisöjen komission toimivaltaiset yksiköt yhteisön jäsenvaltioiden tulliviranomaisten avustamina ja Amerikan yhdysvalloissa sisäisen turvallisuuden ministeriön alainen Amerikan yhdysvaltojen tulli- ja rajavartiolaitos;

                  (4)

                  Toteavat, että tulliyhteistyösekakomitea on perustettu tulliyhteistyösopimuksen 22 artiklalla;

                  (5)

                  Toteavat tyytyväisinä Amerikan yhdysvaltojen ja yhteisön tulliviranomaisten väliset pitkäaikaiset, läheiset ja tuloksekkaat suhteet;

                  (6)

                  Ovat vakuuttuneita siitä, että tätä yhteistyötä voidaan edelleen tehostaa muun muassa lisäämällä asiaankuuluvien tietojen ja parhaiden toimintatapojen vaihtoa Yhdysvaltojen tulli- ja rajavartiolaitoksen, komission ja yhteisön jäsenvaltioiden tulliviranomaisten kesken, jotta turvallisuuskysymykset tulevat asianmukaisesti huomioiduiksi kansainvälisen kaupan yleisessä tullivalvonnassa;

                  (7)

                  Pitävät tärkeänä laajentaa yhteistyö koskemaan kaikkia kansainvälisen liikenteen muotoja ja kaikenlaisia tavaroita ja aluksi ennen kaikkea meriliikenteen konttikuljetuksia;

                  (8)

                  Ovat tietoisia yhteisön ja Amerikan yhdysvaltojen välisen konttialuksia ja muita kuljetusmuotoja käyttävän kaupan laajuudesta ja siitä, että yhteisö ja Amerikan yhdysvallat ovat tärkeitä liikennekeskuksia monista eri maista saapuville konteille;

                  (9)

                  Toteavat, että maailmanlaajuisen meriliikenteen kontteja tuodaan Amerikan yhdysvaltoihin ja yhteisöön, jälleenlaivataan näillä alueilla tai kuljetetaan niiden kautta;

                  (10)

                  Ovat vakuuttuneita siitä, että kaikki terroristien yritykset häiritä maailmanlaajuista kauppaa kätkemällä terrorismiin tarkoitettuja aseita meriliikenteen kontteihin tai muihin tavarakuljetuksiin tai käyttämällä tällaisia tavarakuljetuksia aseina on torjuttava ennalta, estettävä ja kiellettävä;

                  (11)

                  Ovat vakuuttuneita tarpeesta parantaa yhteisön ja Amerikan yhdysvaltojen turvallisuutta samalla, kun laillista kauppaa helpotetaan;

                  (12)

                  Toteavat tärkeäksi kehittää mahdollisuuksien mukaan vastavuoroisia järjestelmiä, joilla turvataan ja helpotetaan laillista kauppaa samalla kun arvioidaan asianmukaisesti mahdolliset uhat;

                  (13)

                  Ovat tietoisia siitä, että laillisessa kaupassa voidaan saavuttaa huomattavasti parempi turvallisuus järjestelmällä, jossa tuontimaan tulliviranomaiset ovat yhteistyössä toimitusketjun aiemmissa vaiheissa mukana olleiden tulliviranomaisten kanssa, jotta käytössä olisi ajoissa tietoa ja sopiva tarkastustekniikka riskialttiiden konttien kohdentamiseksi ja seulomiseksi ennen kuin ne lähtevät satamasta tai lastaus- tai jälleenlaivauspaikasta;

                  (14)

                  Tukevat konttiturvallisuusaloitteen tavoitteita, koska sillä pyritään turvaamaan kansainvälistä kauppamerenkulkua tehostamalla yhteistyötä maailman satamissa, jotta riskialttiit kontit voidaan havaita ja tutkia sekä varmistaa niiden koskemattomuus kuljetuksen aikana;

                  (15)

                  Palauttavat mieliin tulliyhteistyösopimuksen 5 artiklan, jossa määritellään kyseisen sopimuksen ja niiden muiden kahdenvälisten tulliyhteistyötä ja keskinäistä avunantoa koskevien sopimusten välinen suhde, joita yhteisön yksittäiset jäsenvaltiot ja Amerikan yhdysvallat ovat tehneet tai saattavat tehdä keskenään;

                  (16)

                  Toteavat, että konttiturvallisuusaloitteen soveltaminen olisi laajennettava mahdollisimman pian koskemaan kaikkia yhteisön satamia, joissa konttialusliikenne Amerikan yhdysvaltojen kanssa ylittää tietyn vähimmäismäärän ja joissa tietyt vähimmäisvaatimukset täyttyvät sekä joissa on riittävä valvontateknologia,

            OVAT SOPINEET SEURAAVAA:
      1 artikla
      Tulliyhteistyösopimuksen nojalla tehtävää tulliyhteistyötä tehostetaan ja laajennetaan niiden meriliikenteen konttikuljetusten ja muiden tavarakuljetusten turvallisuuden parantamiseksi, jotka tuodaan Amerikan yhdysvaltoihin ja Euroopan yhteisöön, jälleenlaivataan näillä alueilla tai kuljetetaan niiden kautta.
      2 artikla
      Otetaan asianmukaisesti huomioon tulliyhteistyösopimuksen 5 artikla, jossa määritellään kyseisen sopimuksen ja yhteisön jäsenvaltioiden ja Amerikan yhdysvaltojen tulliyhteistyötä ja keskinäistä avunantoa koskevien kahdenvälisten sopimusten sekä tällaisia kahdenvälisiä sopimuksia täydentävien konttiturvallisuusaloitteeseen liittyvien periaatejulistusten välinen suhde.
      3 artikla
      Tehostetun ja laajennetun yhteistyön tavoitteita ovat muun muassa:

                  1)

                  tukea konttiturvallisuusaloitteen nopeaa ja menestyksekästä laajentamista kaikkiin yhteisön satamiin, jotka täyttävät asianmukaiset vaatimukset, ja edistää vastaavien normien soveltamista asianomaisissa Yhdysvaltojen satamissa;

                  2)

                  työskennellä yhdessä tulliin liittyvien näkökohtien vahvistamiseksi kansainvälisen kaupan logistiikkaketjun turvaamisessa ja ennen kaikkea tehostaa riskialttiiden konttialuskuljetusten havaitsemista ja turvaseulontaa;

                  3)

                  laatia mahdollisuuksien mukaan vähimmäisnormit riskinhallintatekniikkoja ja niihin liittyviä vaatimuksia ja ohjelmia varten; ja

                  4)

                  sovittaa mahdollisuuksien mukaan yhteen kaikilla niillä monenvälisillä foorumeilla, omaksuttavia kantoja, joilla konttien turvallisuutta koskevia kysymyksiä voidaan ottaa esiin ja käsitellä tarkoituksenmukaisella tavalla.

            4 artikla
      Tulliyhteistyösekakomitea pyrkii löytämään tarkoituksenmukaisen muodon ja sisällön niille asiakirjoille ja/tai toimenpiteille, joiden avulla tämän sopimuksen mukaisesti tehostettu ja laajennettu tulliyhteistyö toteutetaan.
      5 artikla
      Muodostetaan työryhmä, joka koostuu Yhdysvaltojen tulli- ja rajavartiolaitoksen sekä komission edustajista, joita avustavat asiasta kiinnostuneet yhteisön jäsenvaltiot, ja joka tutkii ja antaa suosituksia tulliyhteistyösekakomitealle liitteessä mainituista ja muista aiheista.
      6 artikla
      Työryhmä antaa säännöllisesti Yhdysvaltojen tulli- ja rajavartiolaitoksen pääjohtajalle sekä komission verotuksen ja tulliliiton pääosaston pääjohtajalle sekä vuosittain tulliyhteistyösekakomitealle kertomuksen työnsä edistymisestä.
      7 artikla
      Tämä sopimus tulee voimaan sopimuspuolten allekirjoituksin, joiden mukaisesti he ilmaisevat hyväksyntänsä tulla sopimuksen sitomiksi. Mikäli molemmat sopimuspuolet eivät allekirjoita sopimusta samana päivänä, se tulee voimaan sinä päivänä, jolloin jälkimmäinen allekirjoitus tapahtuu.

         Hecho en Bruselas, el veintiocho de abril de dos mil cuatro.
         Udfærdiget i Bruxelles den otteogtyvende april to tusind og fire.
         Geschehen zu Brüssel am achtundzwanzigsten April zweitausendundvier.
         Έγινε στις Βρυξέλλες, στις είκοσι οκτώ Απριλίου δύο χιλιάδες τέσσερα.
         Done at Brussels on the twenty-eighth day of April in the year two thousand and four.
         Fait à Bruxelles, le vingt-huit avril deux mille quatre.
         Fatto a Bruxelles, addì ventotto aprile duemilaquattro.
         Gedaan te Brussel, de achtentwintigste april tweeduizendvier.
         Feito em Bruxelas, em vinte e oito de Abril de dois mil e quatro.
         Tehty Brysselissä kahdentenakymmenentenäkahdeksantena päivänä huhtikuuta vuonna kaksituhattaneljä.
         Som skedde i Bryssel den tjugoåttonde april tjugohundrafyra.

               Euroopan yhteisön puolesta

               Amerikan yhdysvaltojen puolesta

         LIITE
         Tulliyhteistyösopimuksen tehostamista ja laajentamista konttiturvallisuusyhteistyöhön ja siihen liittyviin kysymyksiin koskevan Euroopan yhteisön ja Amerikan yhdysvaltojen sopimuksen liite
         Tulliyhteistyösopimuksen tehostamista ja laajentamista konttiturvallisuusyhteistyöhön ja siihen liittyviin kysymyksiin koskevan Euroopan yhteisön ja Amerikan yhdysvaltojen sopimuksen 5 artiklalla perustettu työryhmä tutkii ja antaa suosituksia muun muassa seuraavista Yhdysvaltojen tulli- ja rajavartiolaitoksen ja yhteisön tulliviranomaisten yhteistyötä koskevista aiheista varmistaakseen, että turvallisuuskysymykset tulevat asianmukaisesti huomioiduiksi kansainvälisen kaupan yleisessä tullivalvonnassa:

                     a)

                     vähimmäisnormien määritteleminen, etenkin konttiturvallisuusaloitteeseen osallistumiseksi, ja sellaisten menetelmien suositteleminen, joilla nämä normit voidaan täyttää;

                     b)

                     kansainvälisen kaupan turvallisuusvalvontaa koskevien parhaiden toimintatapojen osoittaminen ja niiden soveltamisen laajentaminen, etenkin niiden, jotka on kehitetty konttiturvallisuusaloitteen nojalla;

                     c)

                     normien määritteleminen ja luominen mahdollisuuksien mukaan tiedoille, jotka tarvitaan Amerikan yhdysvaltoihin ja yhteisöön tuotavien, näillä alueilla jälleenlaivattavien tai niiden kautta kuljetettavien riskialttiiden tavarankuljetusten havaitsemiseksi;

                     d)

                     normien kehittäminen ja laatiminen mahdollisuuksien mukaan tällaisten riskialttiiden tavarankuljetusten kohdentamiseksi ja seulomiseksi vaihtamalla tietoja, käyttämällä automaattisia kohdennusjärjestelmiä ja kehittämällä tarkastustekniikoita ja seulontamenetelmiä koskevia vähimmäisnormeja;

                     e)

                     normien kehittäminen ja laatiminen mahdollisuuksien mukaan niitä teollisuuden kumppanuusohjelmia varten, jotka on laadittu tehostamaan toimitusketjun turvallisuutta ja helpottamaan laillisen kaupan liikkuvuutta;

                     f)

                     sellaisten lainsäädäntöä ja sääntelyä koskevien muutosten selvittäminen, jotka ovat tarpeen työryhmän suositusten toteuttamiseksi; ja

                     g)

                     tässä liitteessä esitettyjä kysymyksiä koskevan tehostetun ja laajennetun tulliyhteistyön toteuttamiseksi tarvittavien asiakirja- ja toimenpidetyyppien määritteleminen.


Avis juridique important

|

31997D0378

97/378/EY: Neuvoston päätös, tehty 27 päivänä tammikuuta 1997, Euroopan yhteisön puolesta kirjeenvaihtona tehdystä yhteisymmärryksen kirjaamisesta tutkimus- ja kehitystoimintaa koskevan kansainvälisen yhteistyön periaatteista älykkäiden valmistusjärjestelmien alalla Euroopan yhteisön sekä Amerikan yhdysvaltojen, Japanin, Australian, Kanadan ja EFTA-maiden Norjan ja Sveitsin välillä

Virallinen lehti nro L 161 , 18/06/1997 s. 0001 - 0001

NEUVOSTON PÄÄTÖS,tehty 27 päivänä tammikuuta 1997,Euroopan yhteisön puolesta kirjeenvaihtona tehdystä yhteisymmärryksen kirjaamisesta tutkimus- ja kehitystoimintaa koskevan kansainvälisen yhteistyön periaatteista älykkäiden valmistusjärjestelmien alalla Euroopan yhteisön sekä Amerikan yhdysvaltojen, Japanin, Australian, Kanadan ja EFTA-maiden Norjan ja Sveitsin välillä (97/378/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 m artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon (1),sekä katsoo, ettäkansainvälinen yhteistyö älykkäiden valmistusjärjestelmien (Intelligent Manufacturing Systems, IMS) alalla vahvistaa yhteisön tieteellistä ja teknologista perustaa teollisesti ja edistää yhteisön teollisuuden kilpailukykyä,kahden vuoden mittainen toteutettavuustutkimus älykkäiden valmistusjärjestelmien alan kansainvälisestä yhteistyöstä on osoittanut, että yhteistyöstä syntyy lisäarvoa,neuvosto antoi komissiolle valtuudet neuvotella yhteisymmärryksen Amerikan yhdysvaltojen, Japanin, Australian, Kanadan ja EFTA-maiden Norjan ja Sveitsin kanssa,kolmansien maiden kanssa päästiin yhteisymmärrykseen kirjeenvaihtona;ON PÄÄTTÄNYT SEURAAVAA:1 artiklaHyväksytään kirjeenvaihtona tehty yhteisymmärryksen kirjaaminen tutkimus- ja kehitystoimintaa koskevan kansainvälisen yhteistyön periaatteista älykkäiden valmistusjärjestelmien alalla Euroopan yhteisön sekä Amerikan yhdysvaltojen, Japanin, Australian, Kanadan ja EFTA-maiden Norjan ja Sveitsin välillä.Kirjeenvaihdon teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on oikeus allekirjoittaa 1 artiklassa tarkoitettu kirjeenvaihto yhteisöä sitovasti.Tehty Brysselissä 27 päivänä tammikuuta 1997.Neuvoston puolestaG. ZALMPuheenjohtaja(1) EYVL N:o C 20, 20.1.1997, s. 371.